Жоба

ҚАЗАҚСТАН РЕСПУБЛИКАСЫНЫҢ

ЗАҢЫ

**Қазақстан Республикасының кейбір заңнамалық актілеріне дене шынықтыру және спорт, сондай-ақ нормалардың артық (шамадан тыс) заңнамалық регламенттелуін болғызбау мәселелері бойынша өзгерістер мен толықтырулар енгізу туралы**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. 2020 жылғы 7 шілдедегі «Халық денсаулығы және денсаулық сақтау жүйесі туралы» Қазақстан Республикасының Кодексіне:

1-баптың 235) тармақшасы мынадай редакцияда жазылсын:

«235) спорттық медицина – спортшыларды даярлауды медициналық-биологиялық қамтамасыз етуге жауапты, спорттағы дәрігерлік және функционалдық бақылауды, оның ішінде спортшыларды жоғары жетістіктер спортымен айналысуға жіберуді, спортшыларды функционалдық және медициналық оңалтуды, денсаулық жай-күйінің ауытқуын ертерек анықтауды, спорттық жұмысқа қабілеттілігін арттыруды, соматикалық аурулардың терапиясы мен профилактикасын қамтитын медицина саласы спортшылардың жарақаттары, психологиялық дайындық, спорттағы шұғыл медициналық көмек және спорт гигиенасы;».

2. «Қазақстан Республикасындағы жергілікті мемлекеттік басқару және өзін-өзі басқару туралы» 2001 жылғы 23 қаңтардағы Қазақстан Республикасының Заңына:

1) 27-баптың 1-тармағының 14-4) тармақшасы мынадай редакцияда жазылсын:

«14-4) дене шынықтырумен айналысуға арналған спорттық жабдықтың қауіпсіз пайдаланылуына мемлекеттік бақылауды жүзеге асырады;»;

2) 31-баптың 1-тармағының 27-3) тармақшасы мынадай редакцияда жазылсын:

«27-3) дене шынықтырумен айналысуға арналған спорттық жабдықтың қауіпсіз пайдаланылуына мемлекеттік бақылауды жүзеге асырады;».

3. «Қазақстан Республикасындағы туристік қызмет туралы» 2001 жылғы 13 маусымдағы Қазақстан Республикасының Заңына:

1) 8 және 9-баптар мынадай редакцияда жазылсын:

«8-бап. Туристік қызметті мемлекеттік реттеу қағидаттары

Қазақстан Республикасындағы туристік қызметті мемлекеттік реттеудің негізгі қағидаттары:

1) туристік қызметке жәрдемдесу және оны дамыту үшін қолайлы жағдайлар жасау;

2) туристік қызметтің басым бағыттарын қолдау;

3) туризм үшін қолайлы ел ретінде Қазақстан Республикасы туралы идеяны қалыптастыру;

4) қауіпсіздік, туристер мен туристік қызметті жүзеге асыратын адамдардың, және олардың бірлестіктерінің құқықтарын қорғау, сондай-ақ олардың мүдделері мен мүлкін қорғау мүмкін болып табылады.

9-бап. Туристік қызметті мемлекеттік реттеудің мақсаттары мен міндеттері

1. Туристiк қызметтi мемлекеттiк реттеудiң негiзгi мақсаттары:

1) азаматтардың туристiк қызмет саласында демалу, еркiн жүрiп-тұру құқықтарын қамтамасыз ету;

2) қоршаған ортаны қорғау;

3) туристерге тәрбие, бiлiм беруге және оларды сауықтыруға бағытталған қызмет үшiн жағдайлар жасау;

4) саяхат жасау кезiнде азаматтардың қажеттерiн қамтамасыз ететiн туристiк индустрияны дамыту;

5) туристік индустрияны дамыту есебiнен жаңа жұмыс орындарын құру, мемлекеттiң және Қазақстан Республикасы азаматтарының табыстарын молайту;

6) халықаралық туристiк байланыстарды дамыту;

7) туризмдi Қазақстан Республикасы экономикасының жоғары рентабельдi саласы ретiнде қалыптастыру;

8) туристiк ресурстарды пайдаланған кезде Қазақстан Республикасының мемлекеттiк мүдделерiн ескеру, табиғи және тарихи-мәдени мұраларын қорғау;

9) туристiк индустрияны инвестициялау үшiн қолайлы жағдайлар жасау болып табылады.

2. Туристік қызметті мемлекеттік реттеудің негізгі міндеттері:

1) ішкі және келу туризмін қолдау және дамыту;

2) iшкi және халықаралық туризм қажеттерiн қамтамасыз ету үшiн туристiк қызметтiң тиiмдi жүйесiн құру;

3) балалардың, жасөспірімдердің, жастардың, мүгедектігі бар адамдар мен халықтың аз қамтылған топтарының арасында туристік және экскурсиялық жұмысты ұйымдастыру үшін жеңілдікті жағдайлар енгізу;

4) жаңа жұмыс орындарын құруға, халықты жұмыспен қамтуға жәрдемдесу;

5) туристік қызметті жүзеге асыратын тұлғалардың және олардың бірлестіктерінің халықаралық туристік бағдарламаларға қатысуы;

6) iшкi және дүниежүзiлiк туристiк нарықтарда туристiк өнiмдi ілгерлету;

7) елдiң туристiк ресурстарын ұтымды және тиiмдi пайдалануды, есепке алу мен қорғауды қамтамасыз ету болып табылады.»;

2) 11-бапта:

мынадай мазмұндағы 3-1) тармақшамен толықтырылсын:

«3-1) осы Заңның мақсаттары мен міндеттеріне және Қазақстан Республикасының заңнамасына сәйкес туристік қызметті реттеу саласындағы нормативтік құқықтық актілерді әзірлейді және бекітеді. Құқықтық актілер уәкілетті орган туралы ережеде айқындалады;»;

11), 12), 13), 14) және 15) тармақшалар алып тасталсын;

20-1) тармақша алып тасталсын;

20-4) тармақша алып тасталсын;

20-6) тармақша алып тасталсын;

20-10) тармақша алып тасталсын;

20-21) тармақша алып тасталсын;

20-24) және 20-25) тармақшалар алып тасталсын.

4. «Туристі міндетті сақтандыру туралы» 2003 жылғы 31 желтоқсандағы Қазақстан Республикасының Заңына:

3-бапта:

тақырып мынадай редакцияда жазылсын:

«3-бап. Туристі міндетті сақтандырудың мақсаты, негізгі міндеттері және қағидаты»;

мынадай мазмұндағы 3-тармақпен толықтырылсын:

«3. Туристі міндетті сақтандыру қағидаты сақтанушының мүліктік мүдделері мен құқықтарын қорғауды қамтамасыз ету болып табылады.».

5. «Ойын бизнесі туралы» 2007 жылғы 12 қаңтардағы Қазақстан Республикасының Заңына:

1) мынадай мазмұндағы 1-1-баппен толықтырылсын:

«1-1-бап. Ойын бизнесі туралы заңнаманың мақсаты мен міндеттері

1. Қазақстан Республикасының ойын бизнесі туралы заңнамасының мақсаты азаматтардың, қоғамның және мемлекеттің мүддесі үшін ойын бизнесі саласындағы қызметті жүзеге асыруға байланысты қоғамдық қатынастарды реттеу болып табылады.

2. Қазақстан Республикасының ойын бизнесі туралы заңнамасының міндеттері:

1) ойын бизнесі саласындағы қызметті ұйымдастыру шарттары мен тәртібін айқындау;

2) ойын бизнесі саласында мемлекеттік реттеудің ұйымдастырушылық негіздерін белгілеу болып табылады.»;

2) 8-баптың 1-тармағы мынадай редакцияда жазылсын:

«1. Уәкілетті орган:

1) ойын бизнесі саласындағы мемлекеттік саясатты қалыптастырады және іске асырады;

2) ойын бизнесін ұйымдастырушылардың Қазақстан Республикасының ойын бизнесі туралы заңнамасын сақтауын, сондай-ақ Қазақстан Республикасының Қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл туралы заңнамасының сақталуын бақылауды жүзеге асырады;

3) Қазақстан Республикасында ойын бизнесі саласындағы қызметпен айналысу құқығына лицензиялар береді;

4) ойын бизнесін ұйымдастырушы ұсынатын есептілікті жинауды және талдауды жүзеге асырады;

5) осы Заңда, Қазақстан Республикасының өзге де заңдарында, Қазақстан Республикасы Президентінің және Қазақстан Республикасы Үкіметінің актілерінде көзделген өзге де өкілеттіктерді жүзеге асырады;

6) осы Заңның мақсаттары мен міндеттеріне және Қазақстан Республикасының заңнамасына сәйкес ойын бизнесі қызметі саласындағы нормативтік құқықтық актілерді әзірлейді және бекітеді. Құқықтық актілер уәкілетті орган туралы ережеде айқындалады.».

6. «Дене шынықтыру және спорт туралы» 2014 жылғы 3 шілдедегі Қазақстан Республикасының Заңына:

1. 1-бапта:

4) тармақша алып тасталсын;

5-2) тармақша мынадай редакцияда жазылсын:

«5-2) спорттық медицина ұйымы – дене шынықтырумен және спортпен шұғылданатын адамдарды медициналық-биологиялық жағынан қамтамасыз етуге, дәрігерлік және функционалдық бақылауға, аурулар мен жарақаттардың алдын алуға және олрды емдеуге, емдік дене шынықтыруға және оңалтуға, спортшылардың функционалдық және физикалық мүмкіндіктерін арттыруға арналған ұйым;»;

17) тармақшадағы «республикалық (өңірлік)» деген сөздер «ұлттық» деген сөздермен ауыстырылсын;

18) және 19) тармақшалар мынадай редакцияда жазылсын:

«18) жоғары дәрежелі спортшы – Қазақстан Республикасының спорт түрі бойынша ұлттық командасының мүшесі болып табылатын спортшы;

19) жоғары жетістіктер спорты – Олимпиадалық, паралимпиадалық, сурдлимпиадалық, Азиялық, Паразиялық ойындардың бағдарламаларына енгізілген ұлттық спорт түрлері мен спорт түрлері;»;

22) тармақшадағы «Қазақстан Республикасы Тұңғыш Президентінің – Елбасының тестілері» деген сөздер «Қазақстан Республикасы халқының физикалық дайындығының президенттік тестілері» деген сөздермен ауыстырылсын»;

25) тармақша «дамыту жөніндегі» деген сөздерден кейін «басым» деген сөзбен толықтырылсын;

29-1) тармақшада «халықаралық спорт федерациялары басқаратын» деген сөздерден кейін «Халықаралық Олимпиада комитеті таныған» деген сөздермен толықтырылсын.»;

29-2) және 29-3) тармақшалар мынадай редакцияда жазылсын:

«29-2) олимпиадалық спорт түрлері – Олимпиада ойындарының бағдарламасына енген спорт түрлері;

29-3) паралимпиадалық емес спорт түрлері – Халықаралық паралимпиада комитеті немесе Халықаралық паралимпиада комитеті таныған халықаралық спорт федерациялары дамытатын, Паралимпиада ойындарының бағдарламасына кірмеген спорт түрлері;»;

30) және 30-1) тармақшалар мынадай редакцияда жазылсын:

«30) Паралимпиада ойындары – Халықаралық паралимпиада комитеті ұйымдастыратын, тірек – қимыл аппараты, көру органдары зақымданған мүгедек спортшылар арасында, сондай-ақ зияткерлік дамуы бұзылған спортшылар арасында өткізілетін Халықаралық қысқы және жазғы жарыстар;

30-1) паралимпиадалық спорт түрлері – Халықаралық паралимпиадалық комитет немесе Халықаралық паралимпиадалық комитет таныған халықаралық спорт федерациялары дамытатын Паралимпиадалық ойындар бағдарламасына енген спорт түрлері;»;

33) тармақшадағы «спорттық нәтижелерге» деген сөздер «жоғары жетістіктер спортындағы нәтижелерге» деген сөздермен ауыстырылсын;

35) тармақша мынадай редакцияда жазылсын:

«35) спорт түрлері бойынша Қазақстан Республикасының ұлттық командалары – жоғары жетістіктер спорты бойынша Қазақстан Республикасының Мемлекеттік туы астында халықаралық спорттық жарыстарға дайындықты жүзеге асыратын және қатысатын спортшылардың, жаттықтырушылардың, отандық және шетелдік мамандардың ұжымдары;»;

35-1) тармақша алып тасталсын;

36) тармақша мынадай редакцияда жазылсын:

«36) спорт түрлері бойынша Қазақстан Республикасының штаттық ұлттық командалары – спортшылардың, жаттықтырушылардың, Қазақстан Республикасының бюджет заңнамасында көзделген қаржылық шарттарда спорттық қызметті жүзеге асыратын және жоғары жетістіктер спорты бойынша Қазақстан Республикасының Мемлекеттік туы астында халықаралық спорттық жарыстарға қатысатын отандық және шетелдік мамандардың ұжымдары;»;

мынадай мазмұндағы 36-1) және 36-2) тармақшалармен толықтырылсын:

«36-1) спорт түрлері бойынша Қазақстан Республикасының командалары – жоғары жетістіктер спортына жатпайтын, халықаралық спорттық жарыстарға қатысатын, Қазақстан Республикасының бюджет заңнамасында көзделмеген қаражат есебінен қаржыландырылатын спортшылардың, жаттықтырушылардың, отандық және шетелдік мамандардың ұжымдары;

36-2) облыстардың, республикалық маңызы бар қалалардың және астананың командалары – жоғары жетістіктер спорты бойынша республикалық спорттық жарыстарға дайындықты жүзеге асыратын және қатысатын спортшылардың, жаттықтырушылардың, мамандардың ұжымдары;»;

37) тармақша мынадай редакцияда жазылсын:

«37) спорт түрі бойынша Қазақстан Республикасы ұлттық командасының бас жаттықтырушысы – әлем чемпионаттарында, Олимпиада, Паралимпиада, Сурдлимпиада ойындарында және басқа да халықаралық жарыстарда спорт түрі бойынша Қазақстан Республикасы ұлттық командасының басшылығына, дайындығына, қалыптасуына және өнер көрсетуіне жауапты жаттықтырушы;»;

38) тармақшадағы «қамтитын ақпараттық жүйе» деген сөздер «қамтитын тізілім» деген сөздермен ауыстырылсын;

40-1) тармақша мынадай редакцияда жазылсын:

«40-1) спорттық іс-шаралар – адамның дене бітімін және зияткерлік қабілеттерін дамытуға, саламатты өмір салтын насихаттауға бағытталған, спорт құрылыстары мен объектілерінде, сондай-ақ спорттық-бұқаралық іс-шараларды өткізуге арналған ашық жерлерде өткізілетін, осы іс-шараларда екі жүз және одан көп көрерменнің бір мезгілде болуы көзделетін іс-шаралар;»

41), 41-1), 41-2) және 41-3) тармақшалар мынадай редакцияда жазылсын:

«41) спорттық іс-шаралардың бірыңғай республикалық күнтізбесі – халықаралық және республикалық деңгейдегі жыл сайынғы жарыстардың, сондай-ақ жоғары жетістіктер спортынан жарыстарға дайындық жөніндегі іс-шаралардың тізбесі;»;

41-1) спорттық іс-шараларды өткізуге арналған орындар – спорттық   
іс-шараларды өткізуге ыңғайластырылған объектілер мен құрылысжайлар, сондай-ақ осы мақсаттар үшін арнайы жасалмаған өзге де орындар (демалыс аймақтары, ипподромдар, цирктер, саябақтар, гүлзарлар, алаңдар, көшелер);

41-2) спорттық іс-шаралар өткізу уақыты – спорттық іс-шаралар өткізілетін орындарға алғашқы көрермен кірген (келген) кезден бастап іс-шаралар аяқталғанға және осы орындардан соңғы көрермен шыққанға (кеткенге) дейінгі уақыт;

41-3) спорттық іс-шараны ұйымдастырушы – өз бастамасы бойынша спорттық іс-шара өткізілетін жеке немесе заңды тұлға;»;

44-1) тармақша мынадай редакцияда жазылсын:

«44-1) басым спорт түрлері – Олимпиадалық, Паралимпиадалық, Сурдлимпиадалық, Азиялық, Паразиялық ойындарда бағдарламаларға енгізілген және жоғары спорттық нәтижелері бар спорт түрлері;»;

47) тармақша мынадай редакцияда жазылсын:

«47) спортшы–спорттың өзі таңдаған түрімен (түрлерімен) айналысатын және спорттық жарыстарда өнер көрсететін жеке тұлға;»;

48) тармақшадағы «республикалық (өңірлік)» деген сөздер «ұлттық» деген сөзбен ауыстырылсын;

мынадай мазмұндағы 58), 59), 60) 61), 62), 63), 64) және   
65) тармақшалармен толықтырылсын:

«58) спорттық медицина – спорттағы дәрігерлік және функционалдық бақылауды, оның ішінде спортшыларды жоғары жетістіктер спортымен айналысуға жіберуді, спортшыларды функционалдық және медициналық оңалтуды, денсаулық жағдайының ауытқуын ертерек анықтауды, спорттық жұмысқа қабілеттілікті арттыруды, соматикалық аурулар мен спортшылардың жарақаттарының терапиясы мен алдын алуды қамтитын спортшыларды даярлауды медициналық-биологиялық қамтамасыз етуге жауапты медицина саласы, психологиялық дайындық, спорттағы шұғыл медициналық көмек және спорт гигиенасы;

59) кәсіби спорт федерациясы – спорттың кәсіби түрін (түрлерін) дамыту мақсатында құрылған спорт федерациясы;

60) кәсіби спорт клубы – оқу-жаттығу және жарыс қызметін жүзеге асыратын, кәсіби спорт федерациясының мүшесі болып табылатын заңды тұлға;

61) дене шынықтырумен және спортпен жүйелі түрде айналысатын – дене шынықтырумен немесе жалпы дене шынықтырумен ұйымдастырылған түрде аптасына кемінде 3 рет, 6 жиынтық сағат айналысатын (білім беру мекемелеріндегі сабақтардың сабақ нысанынан басқа) жеке тұлғалар;

62) дене шынықтыру-спорт қоғамдары – мақсаты еңбек ұжымдарында, ұйымдарда және мекемелерде дене шынықтыру мен спортты дамыту болып табылатын коммерциялық емес ұйым;

63) спорттық даярлықтың ұлттық стандарттары – осы Заңға сәйкес әзірленген және бекітілген және спорттық даярлықты жүзеге асыратын ұйымдар үшін қолдануға міндетті спорт түрі (түрлері) бойынша спорттық даярлыққа қойылатын ең төмен талаптардың жиынтығы;

64) ресми спорттық іс-шаралар – бірыңғай республикалық және бірыңғай өңірлік күнтізбеге сәйкес өткізілетін спорттық іс-шаралар;

65) бейресми спорттық іс-шаралар – бірыңғай республикалық және бірыңғай өңірлік күнтізбеге енгізілмеген спорт түрлері бойынша спорттық және спорттық-бұқаралық іс-шаралар.»;

2) 2-бап мынадай редакцияда жазылсын:

«2-бап. Заңнаманың мақсаттары, дене шынықтыру мен спорттың принциптері мен міндеттері

1. Қазақстан Республикасының дене шынықтыру және спорт саласындағы заңнамасының мақсаты дене шынықтыру мен спортты дамыту, салауатты және бәсекеге қабілетті спортпен шұғылданатын ұлт қалыптастыру болып табылады.

2. Дене шынықтыру және спорт саласындағы мемлекеттік саясаттың міндеттері:

1) дене шынықтыруды дамыту;

2) Ұлттық, олимпиадалық, олимпиадалық емес, паралимпиадалық, паралимпиадалық емес және сурдлимпиадалық спорт түрлерін дамыту;

3) дене шынықтыру мен спортты, бейімделген дене шынықтыру мен спортты және спорттық медицинаны қолдау және ынталандыру;

4) дене шынықтыру және спорт саласындағы жеке және заңды тұлғалармен өзара іс-қимылды қамтамасыз ету ;

5) дене шынықтыру мен спортты дамыту үшін ұйымдық-құқықтық жағдайлар жасау;

6) дене шынықтыру, спорт және спорттық медицина саласындағы зерттеулер үшін ғылыми базаны дамыту;

7) еңбек ұжымдарында мектеп, студенттік спорт және дене шынықтыруды дамыту болып табылады.

3. Қазақстан Республикасында дене шынықтыру және спорт саласындағы мемлекеттік саясат:

1) барлық жеке тұлғалар үшін дене шынықтыру және спортпен шұғылданудың теңдігі мен жалпыға қол жетімділігі;

2) халықтың әртүрлі жас топтарындағы дене тәрбиесінің үздіксіздігі мен сабақтастығы;

3) дене шынықтырумен және спортпен шұғылданудың еріктілігі;

4) дене шынықтыру-спорттық іс-шаралардың сауықтыру бағытылығы;

5) дене шынықтырумен және спортпен шұғылдануға тең құрметпен қарау;

6) кемсітушілікке тыйым салу және қатыгездікке, зорлық-зомбылыққа және адамның қадір-қасиетін қорлауға табынушылықты насихаттауға жол бермеу;

7) халықаралық спорттық жарыстарда Қазақстан Республикасының намысын қорғайтын жоғары жетістіктер спортының басымдығы;

8) бейімделген дене шынықтыру мен спортты дамытуға жәрдемдесу қағидаты негізінде жүргізіледі.»;

3) 4-баптың 1-тармағы 1) тармақшасының орыс тіліндегі мәтініне өзгеріс енгізіледі қазақ тіліндегі мәтін өзгермейді.

4) 5-бап мынадай редакцияда жазылсын:

«5-бап. Жеке тұлғалардың дене шынықтыру және спорт саласындағы құқықтары мен міндеттері

1. Жеке тұлғалардың:

1) дене шынықтырумен және спортпен айналысуға;

2) дене шынықтыру-сауықтыру және спорттық бағыттағы қоғамдық бірлестіктерге кіруге;

3) спорттық және спорттық іс-шараларға қатысуға;

4) мемлекеттік және жекеменшік спорт құрылысжайларды мен көрсетілетін қызметтерді пайдалануға;

5) спорттық іс-шаралар өткізілетін кезде әртүрлі нышанды және жеке-дара пікірін жария білдірудің Қазақстан Республикасының заңнамасында тыйым салынбаған өзге де құралдарын пайдалануға;

6) спорттық атақтар мен біліктілік санаттарын беру үшін құжаттарды дене шынықтыру және спорт саласындағы уәкілетті органға ұсынуға;

7) спорттық разрядтар мен біліктілік санаттарын беру үшін құжаттарды жергілікті атқарушы органдарға ұсынуға құқығы бар.

2. Жеке тұлғалар:

1) спорттық іс-шаралар өткізілетін орындарда қоғамдық тәртіпті сақтауға;

2) спорттық іс-шаралар өткізілетін орындарда қоғамдық тәртіпті бұзуға арандататын әрекеттерге жол бермеуге, айналадағыларға қауіп туғызатын құқыққа қарсы акциялар жасамауға міндетті.

3. Жеке тұлғаларға:

1) спорттық іс-шаралар өткізілетін орындарға алкоголь өнімін, металл, шыны ыдыстағы өнімді, пиротехникалық бұйымдарды және пайдаланылуы адамдардың өмірі мен денсаулығына қатер төндіруі не жеке және заңды тұлғаларға материалдық нұқсан келтіруі мүмкін өзге де заттарды алып кіруге;

2) спорттық іс-шаралар өткізілетін уақытта мінберлерге, футбол, хоккей және өзге де спорт алаңдарына адамдардың өмірі мен денсаулығына қатер төндіретін кез келген заттарды лақтыруға;

3) спорттық іс-шаралар өткізілетін уақытта шарбақтар мен қоршаулардың, турникеттердің шегінен өз бетімен шығуға;

4) спорттық іс-шаралар өткізілетін уақытта әлеуметтік, нәсілдік, ұлттық, діни, тектiк-топтық және рулық алауыздықты қоздыруға бағытталған, сол сияқты жеке тұлғалардың құқықтарын кемсітетін плакаттарды, эмблемаларды, транспаранттарды және өзге де көрінетін заттарды пайдалануға тыйым салынады.»

5). 7-бап мынадай редакцияда жазылсын:

«7-бап. Дене шынықтыру және спорт саласындағы уәкілетті органның құзыреті

Дене шынықтыру және спорт саласындағы уәкілетті орган:

1) дене шынықтыру және спорт саласындағы мемлекеттік саясатты қалыптастырады және іске асырады;

2) осы Заңның мақсаттары мен міндеттеріне және Қазақстан Республикасының заңнамасына сәйкес дене шынықтыру және спорт саласындағы нормативтік құқықтық актілерді әзірлейді және бекітеді. Заңға тәуелді нормативтік құқықтық актілердің тізбесі уәкілетті орган туралы ережеде айқындалады;

3) халықаралық спорт жарыстарының чемпиондары мен жүлдегерлеріне, спорт түрлері бойынша Қазақстан Республикасы Ұлттық командаларының жаттықтырушылары мен мүшелеріне ақшалай көтермелеу мөлшерін бекітеді;

4) халықаралық спорт жарыстарының чемпиондары мен жүлдегерлеріне, спорт түрлері бойынша Қазақстан Республикасы Ұлттық командаларының жаттықтырушылары мен мүшелеріне ақшалай көтермелеу және оларды қайтару қағидаларын бекітеді;

5) спортшылар мен жаттықтырушыларға өмір бойы ай сайынғы материалдық қамтамасыз етуді төлеу қағидаларын бекітеді және олардың мөлшерін белгілейді;

6) дене шынықтыру мен спортты дамытуға бағытталған бюджеттен тыс ақша қаражатын бөлу жөніндегі бірыңғай операторды айқындау қағидаларын бекітеді;

7) салалық көтермелеу жүйесін әзірлейді және бекітеді;

8) аккредиттелген ұлттық спорт федерацияларымен және жергілікті атқарушы органдармен бірлесіп республикалық және халықаралық спорттық жарыстар, оның ішінде ардагер спортшылар арасында жарыстар өткізеді;

9) спорт түрлері бойынша Қазақстан Республикасының ұлттық және штаттық ұлттық командаларының мүшелерін халықаралық спорттық жарыстарға даярлауды және олардың қатысуын ұйымдастырады және жүзеге асырады;

10) Қазақстан Республикасының заңнамасына сәйкес дене шынықтыру және спорт саласындағы ғылыми зерттеулерді, олардың нәтижелерін дене шынықтыру және спорт практикасына енгізуді ұйымдастырады және үйлестіреді;

11) осы Заңның 44-2-бабы 1-тармағының 2), 3), 4) және   
5) тармақшаларында және 2-тармағының 1), 2) және 3) тармақшаларында көзделген шараларды қабылдайды;

12) спортшылар мен жаттықтырушыларға спорттық атақтар береді, спортшылар мен жаттықтырушыларды: «Қазақстан Республикасының еңбек сіңірген спорт шебері», «Қазақстан Республикасының халықаралық дәрежедегі спорт шебері», «Қазақстан Республикасының спорт шебері», «Қазақстан Республикасының Еңбек сіңірген жаттықтырушысы» спорттық атақтарынан айырады;

13) біліктілік санаттарын береді, оларды: біліктілігі жоғары деңгейдегі жоғары санатты жаттықтырушы, біліктілігі жоғары деңгейдегі жоғары санатты жаттықтырушы-оқытушы, біліктілігі орта деңгейдегі жоғары санатты жаттықтырушы-оқытушы, біліктілігі жоғары деңгейдегі жоғары санатты жаттықтырушы-оқытушы, біліктілігі орта деңгейдегі жоғары санатты әдіскер, біліктілігі орта деңгейдегі жоғары санатты әдіскер, жоғары санатты нұсқаушы-спортшы жоғары санатты ұлттық спорт төрешісі, жоғары санатты ұлттық спорт төрешісі біліктілік санаттарынан айырады;

14) ұлттық және кәсіптік спорт федерацияларын аккредиттеуді жүзеге асырады;

15) бюджеттік жоспарлау жөніндегі орталық уәкілетті органмен келісім бойынша Қазақстан Республикасының аумағында және одан тыс жерлерде өткізілетін спорттық іс-шараларға дайындық және қатысу кезеңінде спортшыларды, жаттықтырушыларды және дене шынықтыру және спорт саласындағы мамандарды, әскери қызметшілер мен құқық қорғау органдарының қызметкерлерін қамтамасыз етудің заттай нормаларын әзірлейді және бекітеді;

16) денсаулық сақтау саласындағы уәкілетті органмен келісім бойынша спорт түрлері бойынша сабақтар үшін ең төменгі жасты бекітеді;

17) денсаулық сақтау саласындағы уәкілетті органмен келісім бойынша халықаралық спорт жарыстарында спорттық жарақаттар мен мертігулер алған кезде Қазақстан Республикасы Ұлттық командаларының мүшелеріне өтемақы төлеу қағидаларын әзірлейді және бекітеді;

18) халықаралық спорт жарыстарында спорттық жарақаттар мен мертігулер алған кезде Қазақстан Республикасы Ұлттық командаларының мүшелеріне өтемақы төлеуді жүзеге асырады;

19) Қазақстан Республикасының ұлттық командалары мүшелерінің халықаралық спорттық жарыстарға дайындалуы және қатысуы кезінде сақтандыруды қамтамасыз етеді;

20) Ұлттық аккредиттелген спорт федерацияларының ұсыныстары бойынша спорттық іс-шаралардың бірыңғай республикалық күнтізбесін бекітеді және оның іске асырылуын қамтамасыз етеді;

21) спорт резервін және жоғары сыныпты спортшыларды даярлау жөніндегі оқу-жаттығу процесі жүзеге асырылатын ұйымдар, допингке қарсы қызмет, ғылыми-әдістемелік, медициналық-биологиялық және фармакологиялық қамтамасыз ету және спортшыларды медициналық көмекпен қамтамасыз ететін ұйымдар үшін үлгілік штаттарды әзірлейді және бекітеді;

22) спорттық іс-шараларға, оның ішінде республикалық және жергілікті бюджеттерден қаржыландырылатын дене шынықтыру-спорттық жарналарға арналған оқу-жаттығу жиындарына бөлінетін ақша қаражатын жұмсау қағидаларын әзірлейді және бекітеді;

23) республикалық бюджеттен қаржыландырылатын дене шынықтыру және спорт мамандықтары бойынша техникалық және кәсіптік, орта білімнен кейінгі білімнің білім беру бағдарламаларын іске асыратын білім беру ұйымдарында экстернат нысанында оқуға рұқсат береді;

24) спорт түрлерінде пайдаланылатын жануарлар мен құстардың қоректену нормативтерін әзірлейді және бекітеді;

25) жоғары сыныпты спортшылармен, жаттықтырушылармен және жоғары сыныпты спортшыларды даярлауды жүзеге асыратын спорт саласындағы мамандармен спорттық қызмет туралы шарттар бойынша ақша төлеу өлшемшарттары мен мөлшерлерін бекітеді;

26) спорттық іс-шаралар шығыстарының құрылымын бекітеді;

27) республикалық бюджеттен қаржыландырылатын спорт саласындағы білім беру ұйымдарында жоғары және жоғары оқу орнынан кейінгі білімі бар, сондай-ақ техникалық және кәсіптік, орта білімнен кейінгі білімі бар мамандарды даярлауға арналған мемлекеттік білім беру тапсырысын қалыптастыруға қатысады;

28) басым спорт түрлерінің республикалық тізбесін және өңірлер бөлінісінде басым спорт түрлерінің өңірлік тізбесін әзірлейді және бекітеді;

29) басым спорт түрлерінің республикалық және өңірлік тізбелеріне енгізу үшін спорт түрлерін айқындау жөніндегі өлшемшарттарды әзірлейді және бекітеді;

30) дене шынықтыру және спорт саласындағы уәкілетті орган және жергілікті атқарушы органдар өткізетін спорттық жарыстардың чемпиондары мен жүлдегерлері үшін жүлделер құнының мөлшерін әзірлейді және бекітеді;

31) дене шынықтыру және спорт саласындағы мемлекеттік мекемелердің тауарларды (жұмыстарды, көрсетілетін қызметтерді) өткізуі бойынша ақылы қызмет түрлерін көрсету және олардың тауарларды (жұмыстарды, көрсетілетін қызметтерді) өткізуден түскен ақшаны жұмсау қағидаларын әзірлейді және бекітеді;

32) дене шынықтыру мен спортты дамытуға бағытталған бюджеттен тыс ақша қаражатын бөлу жөніндегі қағидаларды әзірлейді және бекітеді;

33) Олимпиада, Паралимпиада және Сурдлимпиада ойындарының чемпиондары мен жүлдегерлеріне тұрғын үй беру және оны пайдалану қағидаларын әзірлейді және бекітеді;

34) осы Заңға сәйкес бірыңғай операторды айқындайды;

35) балалар мен жасөспірімдерге арналған спорт секцияларында мемлекеттік спорттық тапсырысты орналастыру және олардың жұмыс істеуі қағидаларын әзірлейді және бекітеді;

36) балалар мен жасөспірімдерге арналған спорт секцияларын жан басына шаққандағы нормативтік қаржыландыру қағидаларын әзірлейді және бекітеді;

37) мемлекеттік спорттық тапсырысты жан басына шаққандағы нормативтік қаржыландыру әдістемесін әзірлейді және бекітеді;

38) спорттың ойын түрлері бойынша кәсіби спорт клубтарын ұстауға бөлінетін бюджет қаражатының лимиттерін бекітеді;

39) спорттық жылқыларды тіркеу, есептен шығару және пайдалану қағидаларын бекітеді;

40) әскери-қолданбалы және қызметтік-қолданбалы, техникалық және басқа да спорт түрлерін дамытуға басшылықты жүзеге асыратын Қазақстан Республикасының қорғаныс саласындағы уәкілетті органдарымен, құқық қорғау және арнаулы мемлекеттік органдарымен келісім бойынша әскери-қолданбалы және қызметтік-қолданбалы, техникалық және басқа да спорт түрлерінің тізбесін бекітеді;

41) дене шынықтыру және спорт саласындағы мамандарды даярлауды, қайта даярлауды, біліктілігін арттыруды және аттестаттауды жүзеге асырады;

42) спорт резервін және жоғары сыныпты спортшыларды даярлау жөніндегі жаттығу процесін жүзеге асыратын республикалық спорт объектілерін, дене шынықтыру-спорт ұйымдарын салуды және реконструкциялауды, сондай-ақ Қазақстан Республикасының Ұлттық командаларын даярлауға және оқу-жаттығу процесін, халықаралық және республикалық деңгейдегі жарыстарды өткізуге арналған спорт ғимараттарын жобалауға арналған техникалық ерекшелікті келісуді және техникалық тапсырманы жүзеге асырады;

43) осы Заңда, Қазақстан Республикасының өзге де заңдарында, Қазақстан Республикасы Президентінің және Қазақстан Республикасы Үкіметінің актілерінде көзделген өзге де өкілеттіктерді жүзеге асырады.»;

6) 8-бапта:

1-тармақта:

1-1) тармақшадағы «бұқаралық спортпен» деген сөздер «дене шынықтырумен» деген сөздермен ауыстырылсын;

2) және 2-1) тармақшалардағы «республикалық» деген сөз «ұлттық» деген сөзбен ауыстырылсын;

3) тармақша мынадай редакцияда жазылсын:

«3) жоғары жетістіктер спорты бойынша облыстардың, республикалық маңызы бар қалалардың, астананың командаларын даярлауды және олардың республикалық спорттық жарыстарды және Қазақстан Республикасының аумағында өтетін халықаралық спорттық жарыстарда өнер көрсетуін қамтамасыз етеді;»;

4) тармақшадағы «бұқаралық спортты» деген сөздер «дене шынықтыруды» деген сөздермен ауыстырылсын;

10) тармақшадағы «өңірлік және» деген сөздер алып тасталсын;

16) тармақша мынадай редакцияда жазылсын:

«16) аккредиттелген жергілікті спорт федерацияларының ұсыныстары бойынша жоғары жетістіктер спорты бойынша облыстардың, республикалық маңызы бар қалалардың, астананың командаларының құрамын қалыптастырады және бекітеді;»;

мынадай мазмұндағы 16-1) және 16-2) тармақшалармен толықтырылсын:

«16-1) спорт түрлері бойынша Қазақстан Республикасының ұлттық командаларының, сондай-ақ спорт түрлері бойынша облыстардың, республикалық маңызы бар қалалардың және астананың командаларының спортшылармен даярлаудың жеке жоспарларын бекітеді;

16-2) дене шынықтыру және спорт саласындағы уәкілетті орган бекіткен өңірлер бөлінісінде басым спорт түрлерінің өңірлік тізбесін іске асыруды қамтамасыз етеді;»;

мынадай мазмұндағы 17-1) тармақшамен толықтырсын:

«17-1) Осы Заңның 44-2-бабының 2-тармағы 4) тармақшасында көзделген шараларды қабылдайды;»;

20-3) тармақшадағы «республикалық» деген сөз «ұлттық» деген сөзбен ауыстырылсын;

20-4) тармақша мынадай редакцияда жазылсын:

«20-4) Қазақстан Республикасының ұлттық командаларының құрамына кіретін спортшыларға, олардың жаттықтырушыларына ай сайынғы ақшалай қамтылымды төлеуді жүзеге асырады;»;

20-5) тармақша алып тасталсын;

мынадай мазмұндағы 20-10) тармақшамен толықтырылсын:

«20-10) дене шынықтыру және спорт саласындағы мемлекеттік ұйымдар өндіретін және (немесе) өткізетін тауарларға (жұмыстарға, көрсетілетін қызметтерге) бағаларды белгілейді;»;

2-тармақта:

1-1) тармақшадағы «бұқаралық спортпен» деген сөздер «дене шынықтырумен» деген сөздермен ауыстырылсын;

4) тармақшадағы «бұқаралық спортты» деген сөздер «дене шынықтыруды» деген сөздермен ауыстырылсын;

8) тармақшадағы «спорттық-бұқаралық» деген сөздер «спорттық» деген сөзбен ауыстырылсын;

11) тармақша мынадай редакцияда жазылсын:

«11) аккредиттелген жергілікті спорт федерацияларының ұсыныстары бойынша спорт түрлері бойынша аудандар, облыстық маңызы бар қалалардың командалар құрамын қалыптастырады және бекітеді;»;

7) 10-бапта:

1-тармақта:

1) тармақша мынадай редакцияда жазылсын:

«1) дене шынықтыру-спорт ұйымдары: олимпиадалық даярлау орталықтары, олимпиада резерін даярлау орталықтары, спорт федерациялары, спорт мектептері мен спорт клубтарының барлық түрі, жаттығу орталықтары, спорттық даярлау орталықтары, Қазақстан Республикасының ұлттық және штаттық ұлттық командаларын даярлауды жүзеге асыратын ұйымдар, допингке қарсы агенттік, облыстардың, республикалық маңызы бар қалалардың және астананың командаларын даярлауды жүзеге асыратын, спорт лигалары, спорт секциялары, ұйымдар, әскери-қолданбалы және қызметтік-қолданбалы спорт түрлері бойынша жарыстарды ұйымдастыратын ұйымдар, ведомстволық спорт қоғамдары мен қоғамдық бірлестіктер дене шынықтыруды дамытуды жүзеге асыратын, дене шынықтыру орталықтарын;»;

мынадай мазмұндағы 7), 8), 9), 10), 11) және 12) тармақшалармен толықтырылсын:

«7) Қазақстан Республикасының Ұлттық Олимпиада комитеті;

8) Қазақстан Республикасының Ұлттық Паралимпиада комитеті;

9) Қазақстан Республикасының Ұлттық Сурдлимпиада комитеті;

10) Қазақстанның Арнайы олимпиадасы;

11) допингке қарсы ұйымдар;

12) дене шынықтыру-спорт қоғамдары жатады.»;

мынадай мазмұндағы 4-тармақпен толықтырылсын:

«4. Спорт резервін және жоғары сыныпты спортшыларды даярлау бойынша оқу-жаттығу процесін жүзеге асыратын дене шынықтыру-спорт ұйымдары спорт түрлері бойынша спорттық даярлықтың ұлттық стандарттарын қолдануға міндетті.»;

8) 11-бап мынадай редакцияда жазылсын:

«11-бап. Спорт федерацияларын аккредиттеу

1. Ұлттық, жергілікті және кәсіби спорт федерациялары аккредиттелуге жатады.

2. Қазақстан Республикасының аумағында тиісті аккредиттелген ұлттық және кәсіптік спорт федерациясы жоқ спорт түрі (түрлері) бойынша ұлттық және кәсіптік спорт федерациясы аккредиттелуге жатады.

Кәсіби спорт федерациясы тиісті спорт түрі бойынша ұлттық спорт федерациясымен келісім бойынша аккредиттеледі.

3. Облыстың, республикалық маңызы бар қаланың, астананың әкімшілік-аумақтық бірлігінің аумағында тиісті аккредиттелген жергілікті спорт федерациясы жоқ спорт түрі (түрлері) бойынша жергілікті спорт федерациясы аккредиттелуге жатады.

4. Олимпиадалық және олимпиадалық емес спорт түрлері бойынша ұлттық спорт федерациясы Қазақстан Республикасының атынан Қазақстан Республикасы Ұлттық Олимпиада комитетінің және Халықаралық олимпиада комитеті таныған халықаралық спорт федерациясының мүшесі болуға тиіс.

5. Паралимпиадалық және паралимпиадалық емес спорт түрлері бойынша ұлттық спорт федерациясы Қазақстан Республикасының атынан Халықаралық паралимпиада комитеті таныған халықаралық спорт федерациясының мүшесі болуға және (немесе) Қазақстан Республикасының Ұлттық Паралимпиада комитеті тануға тиіс.

6. Сурдлимпиадалық спорт түрлері бойынша ұлттық спорт федерациясы Қазақстан Республикасының атынан Саңыраулар халықаралық спорт комитеті таныған халықаралық спорт федерациясының мүшесі болуға және (немесе) Қазақстан Республикасының Ұлттық Сурдлимпиада комитеті тануға тиіс.

7. Ұлттық спорт түрлері бойынша ұлттық спорт федерациясы Қазақстан Республикасының атынан халықаралық спорт ұйымының мүшесі болуға және халықаралық этноспорт конфедерациясының мүшесі болып табылатын Қазақстанның этноспорт қауымдастығы тануға тиіс.

8. Осы баптың 4, 5, 6, 7-тармақтарында көрсетілмеген спорт түрі (түрлері) бойынша ұлттық спорт федерациясы Қазақстан Республикасының атынан халықаралық спорт федерациясының мүшесі болуға тиіс.

9. Жергілікті спорт федерациясы аккредиттелген ұлттық спорт федерациясының мүшесі болуға тиіс.

10. Спорт түрлері бойынша кәсіби спорт федерациясы Қазақстан Республикасының атынан халықаралық спорт ұйымының мүшесі болуға тиіс.

11. Спорт түрі бойынша спорт федерациясына дене шынықтыру және спорт саласындағы уәкілетті органда аккредиттелген күннен бастап «ұлттық», «кәсіби» мәртебе беріледі.

12. Спорт түрі бойынша спорт федерациясына жергілікті атқарушы органда аккредиттелген күннен бастап «жергілікті» деген мәртебе беріледі.»;

9) 12-бапта:

«республикалық және өңірлік», «республикалық (өңірлік)» деген сөздер тиісінше «ұлттық», «ұлттық», «ұлттық» деген сөздермен ауыстырылсын;

1-тармақта:

4), 5) және 6) тармақшалар мынадай редакцияда жазылсын:

«4) тиісті халықаралық жарыстарды өткізетін халықаралық спорт ұйымдарының нормаларына сәйкес Қазақстан Республикасының ұлттық командалары немесе спорт түрлері бойынша командалар үшін қатысуға құқығы жоқ спортшылардың тиісті спорт түрлері бойынша халықаралық спорттық жарыстарға қатысуына шектеулер белгілеуге;

5) Қазақстан Республикасы ұлттық командаларының немесе спорт түрлері бойынша командалардың нышанын пайдалануға барлық құқықты иеленуге;

6) спорт түрі (түрлері) бойынша спорт салаларын тану және спорт түрлерінің тізіліміне енгізу туралы ұсыныстар енгізуге;»;

2-тармақта:

3) тармақша мынадай редакцияда жазылсын:

«3) спорт түрлері бойынша кешенді нысаналы бағдарламаларды және Қазақстан Республикасының ұлттық командаларының спортшыларын даярлаудың жеке жоспарларын әзірлеуге;»;

мынадай мазмұндағы 3-1) тармақшамен толықтырылсын:

«3-1) спорт түрін дамыту бағдарламалары, жоғары жетістіктер спортынан спорттық даярлаудың кешенді нысаналы бағдарламалары дене шынықтыру және спорт саласындағы уәкілетті органға бекітуге ұсынуға;»;

4) тармақша мынадай редакцияда жазылсын:

«4) аккредиттелген ұлттық спорт федерациясы өткізетін спорттық жарыстар туралы ережелерді (регламенттерді) әзірлеуге және бекітуге.»;

мынадай мазмұндағы 4-1) тармақшамен толықтырылсын:

«4-1) спорттық жарыстар туралы, жоғары жетістіктер спорты түрлері бойынша ережелерді (регламенттерді) дене шынықтыру және спорт саласындағы уәкілетті органның бекітуіне ұсынуға;»;

5) тармақшада:

«құрама» деген сөз «ұлттық» деген сөзбен ауыстырылсын, «(спорт түрлері бойынша ұлттық құрама командалардың)» деген сөздер алып тасталсын;

6) тармақша алып тасталсын;

9) тармақшадағы «спорттық-бұқаралық» деген сөздер «спорттық» деген сөзбен ауыстырылсын;

21) тармақшадағы «республикалық (өңірлік)» деген сөздер «ұлттық» деген сөзбен ауыстырылсын;

мынадай мазмұндағы 24-1) тармақшамен толықтырылсын:

«24-1) спорт түрлері бойынша спортшылардың әрбір жас тобы үшін оқу-жаттығу процесінің әдістемелік құралдарын әзірлеуге;»;

4-тармақтың 7) тармақшасындағы «спорттық-бұқаралық» деген сөздер «спорттық» деген сөзбен ауыстырылсын;

13) тармақшадағы «республикалық (өңірлік)» деген сөздер «ұлттық» деген сөзбен ауыстырылсын;

10) 13-бапта:

3-тармақта:

1) және 4) тармақшалардағы «және бұқаралық спортты» деген сөздер алып тасталсын;

6) тармақша мынадай редакцияда жазылсын:

«6) дене шынықтыру және спорт саласындағы уәкілетті органмен және облыстың, республикалық маңызы бар қаланың, астананың жергілікті атқарушы органымен келісу бойынша Халықаралық олимпиада комитетіне Қазақстан Республикасында Олимпиада ойындарын өткізуге кандидат-қала туралы өтінім беруге құқылы;»;

7) тармақша алып тасталсын;

5-тармақтағы «құрама» деген сөз «ұлттық» деген сөзбен ауыстырылсын, «(спорт түрлері бойынша ұлттық құрама командалардың)» деген сөздер алып тасталсын;

6-тармақтағы «республикалық» деген сөз «ұлттық» деген сөзбен ауыстырылсын;

7-тармақтағы «, сондай-ақ белгіленген тәртіппен бөлінетін бюджет қаражаты» деген сөздер алып тасталсын;

11) 13-1-бапта:

3-тармақта:

1) және 4) тармақшалардағы «мен бұқаралық спортты» деген сөздер алып тасталсын;

6) тармақша мынадай редакцияда жазылсын:

«6) дене шынықтыру және спорт саласындағы уәкілетті органмен және облыстың, республикалық маңызы бар қаланың, астананың жергілікті атқарушы органымен келісу бойынша Халықаралық паралимпиада комитетіне Қазақстан Республикасында Паралимпиада ойындарын өткізуге кандидат-қала туралы өтінім беруге құқылы;»;

7) тармақша алыпып тасталсын;

5-тармақтағы «құрама» деген сөз «ұлттық» деген сөзбен ауыстырылсын;

6-тармақтағы «республикалық» деген сөз «ұлттық» деген сөзбен ауыстырылсын;

7-тармақтағы «, сондай-ақ белгіленген тәртіппен бөлінетін бюджет қаражаты» деген сөздер алып тасталсын;

12) 13-2-бапта:

3-тармақта:

1) және 4) тармақшаларындағы «және бұқаралық спорт» деген сөздер алып тасталсын;

6) тармақша мынадай редакцияда жазылсын:

«6. дене шынықтыру және спорт саласындағы уәкілетті органмен және облыстың, республикалық маңызы бар қаланың, астананың жергілікті атқарушы органымен келісім бойынша Халықаралық саңыраулар спорт комитетіне Қазақстан Республикасында Сурдлимпиада ойындарын өткізуге кандидат-қала туралы өтінім беруге құқылы;»;

7) тармақша алыпып тасталсын;

5-тармақтағы «құрама» деген сөз «ұлттық» деген сөзбен ауыстырылсын;

6-тармақтағы «республикалық» деген сөз «ұлттық» деген сөзбен ауыстырылсын;

7 тармақта «, сондай-ақ белгіленген тәртіппен бөлінетін бюджет қаражаты есебінен» деген сөздер алып тасталсын;

13) 15-бапта:

2-тармақ мынадай редакцияда жазылсын:

«2. Дене тәрбиесі: мектепке дейінгі ұйымдарда-аптасына кемінде үш сағат, жалпы білім беретін мектептерде-аптасына кемінде үш сағат, техникалық және кәсіптік, орта білімнен кейінгі білім беру ұйымдарында-аптасына кемінде төрт сағат, жоғары білім беру бағдарламаларын іске асыратын жоғары және (немесе) жоғары оқу орнынан кейінгі білім беру ұйымдарында-аптасына кемінде төрт сағат жүргізіледі спорттағы дарынды балаларға арналған мектеп-интернаттарды, олимпиада резервтегі мамандандырылған мектеп-интернаттар-колледждерді және спорт колледждерін қоспағанда, бірінші және екінші оқу жылдарында білім алушылар үшін.

Денсаулығы уақытша әлсіреген білім алушылар мен тәрбиеленушілер арнайы медициналық топтарда және емдік дене шынықтыру топтарында айналысады. Мүгедектігі бар білім алушылар мен тәрбиеленушілер (дене немесе психикалық денсаулық жағдайында тұрақты ауытқулары бар) бейімділік дене шынықтыру және спорт топтарында немесе бейімділік дене шынықтыру мен спорттың әдістері мен құралдарын пайдалана отырып жалпы топта айналысады.

Білім беру саласындағы уәкілетті органмен келісуі бойынша осы тармақтың бірінші бөлігінде көрсетілген білім беру ұйымдардағы дене тәрбиесі сабақтарында дене шынықтыру және спорт саласындағы уәкілетті орган бекіткен тізбеге сәйкес ұлттық спорт түрлері бойынша міндетті компонентті қолдану көзделеді.

Дәрігерлік-консультативтік комиссияның анықтамасы бар білім алушылар дене тәрбиесі сабақтарынан босатылады.»;

мынадай мазмұндағы 2-1-тармақпен толықтырылсын:

«2-1. Спорттағы дарынды балаларға арналған мектеп-интернаттарда, олимпиадалық резервтегі мамандандырылған мектеп-интернат-колледждерде және спорт колледждерінде дене тәрбиесі бойынша сабақтар бөлінген оқу сағаттары шеңберінде таңдалған спорт түрі бойынша оқу-жаттығу процесі нысанында өткізіледі және мемлекеттік, жеке үлгідегі білім туралы құжатта және дербес ретінде білім беру ұйымдардың білім туралы құжатында дене тәрбиесі пәні көрсетіледі.»;

5-тармақ мынадай редакцияда жазылсын:

«5. Дене шынықтыру-спорт ұйымдарында спорт резервін дайындау мақсатында жергілікті атқарушы органдармен келісім бойынша жалпы білім беретін мектептердің базасында әртүрлі спорт түрлері бойынша білім алушылар мен тәрбиеленушілерді спорттық даярлауды жүзеге асыратын мамандандырылған спорт сыныптары мен топтары облыстағы уәкілетті орган әзірлеген, бекіткен және білім беру саласындағы уәкілетті органның келісімі бойынша мамандандырылған спорт сыныптарының жұмыс істеу қағидалары негізінде тереңдетілген оқу-жаттығу процесі негізінде құрылады.»;

14) 16-баптың 7-тармақшасы мынадай редакцияда жазылсын:

«7. Әскери қызметшiлер мен Қазақстан Республикасының құқық қорғау және арнаулы мемлекеттік органдарының қызметкерлері арасында өткізілетін әскери-қолданбалы және қызметтік-қолданбалы, техникалық және басқа да спорт түрлері бойынша спорттық іс-шаралардың бірыңғай күнтізбесін Қазақстан Республикасының Қорғаныс министрлігі, Қазақстан Республикасының құқық қорғау және арнаулы мемлекеттік органдары бекітеді.»;

15) 19-баптың 6-тармағындағы «құрама» деген сөз «ұлттық» деген сөзбен ауыстырылсын»;

16) 21-бапта:

2-тармақтағы «, халықаралық» деген сөз алып тасталсын;

4-тармақтағы «республикалық» деген сөз «аккредиттелген ұлттық» деген сөздермен ауыстырылсын, «құрама» деген сөз «ұлттық» деген сөзбен ауыстырылсын, «(спорт түрлері бойынша ұлттық құрама командаларды)» деген сөздер алып тасталсын;

17) 24-баптың 1-тармағындағы «аккредиттелген республикалық федерациялар әзірлейтін және дене шынықтыру және спорт саласындағы уәкілетті орган бекітетін дене шынықтыру-спорт ұйымдарына арналған спорт түрлері бойынша бағдарламаларға сәйкес» деген сөздер «жоғары жетістіктер спортынан спорттық даярлаудың ұлттық стандарттары негізінде оқу-жаттығу процесін қамтамасыз ететін» деген сөздермен ауыстырылсын;

18) 25-бапта:

1-тармақтағы «спорт түрлері бойынша Қазақстан Республикасы құрама командаларының (спорт түрлері бойынша ұлттық құрама командалардың) спортшыларын даярлаудың жеке жоспарларымен» деген сөздер «Қазақстан Республикасы ұлттық және штаттық ұлттық командаларының мүшелерін даярлаудың кешенді нысаналы бағдарламалары мен» деген сөздермен ауыстырылсын;

2-тармақтағы «азаматтық» деген сөз алып тасталсын;

3-тармақтағы «шарт» деген сөзден кейін «, допингті пайдалануды болдырмайтын шарттар» деген сөздермен толықтырылсын;

19) 26-бап мынадай редакцияда жазылсын:

«26-бап. Қазақстан Республикасының ұлттық және штаттық ұлттық командалары және оларды құру тәртібі

1. Қазақстан Республикасының ұлттық және штаттық ұлттық командалары халықаралық спорттық іс-шараларға дайындалу және қатысу мақсатында құрылады және негізгі және резервтік құрамдардан тұруы мүмкін.

2. Қазақстан Республикасы ұлттық командаларының құрамы Қазақстан Республикасының ұлттық командаларына кандидаттардың тиісті тізіміне енгізілген спортшылар қатарынан құрылады.

3. Қазақстан Республикасының штаттық ұлттық командаларының құрамы Қазақстан Республикасының ұлттық командаларының мүшелері қатарынан құрылады.

4. Облыстардың, республикалық маңызы бар қалалардың және астананың командаларының құрамы облыстардың, республикалық маңызы бар қалалардың және астананың командаларына кандидаттардың тиісті тізіміне енгізілген спортшылар қатарынан құрылады.

5. Қазақстан Республикасының ұлттық және штаттық ұлттық командаларының мүшелерін, облыстардың, республикалық маңызы бар қалалардың және астананың командаларын материалдық-техникалық қамтамасыз ету ғылыми-әдістемелік, медициналық-биологиялық, медициналық және допингке қарсы қамтамасыз етуді, спорттық жабдықтармен қамтамасыз етуді көздейді.»;

20) 29-баптың 2-тармағының 3) тармақшасы алып тасталсын;

21) 31-бап мынадай редакцияда жазылсын:

«31-бап Қазақстан Республикасы халқының дене шынықтыру даярлығының Президенттік тестілері

1. Қазақстан Республикасы халқының дене шынықтыру даярлығының Президенттік тестілері күшпен, төзімділік, жылдамдық пен ептілікті көрсететін дене шынықтыру түрлерін қамтиды және жеке адамдардың жасына байланысты деңгейлерден тұрады.

2. Қазақстан Республикасы халқының дене шынықтыру даярлығының Президенттік тестілерге дене шынықтырумен және спортпен айналысуға қарсы көрсетілімдері жоқ жеке тұлғалар қатысады.

3. Қазақстан Республикасы халқының дене шынықтыру даярлығының Президенттік тестілерін орындау бойынша жұмысқа басшылықпен жұмысты бақылауды дене шынықтыру және спорт саласындағы уәкілетті орган және жергілікті атқарушы органдар жүзеге асырады.

4. Қазақстан Республикасы халқының дене шынықтыру даярлығына Президенттік тесттерді өткізу бойынша жұмысты ұйымдастыру жалпы білім беретін мектептерде, техникалық және кәсіптік, орта білімнен кейінгі білім беру ұйымдарында, жоғары оқу орындарында және еңбек ұжымдарында осы ұйымдардың басшыларына жүктеледі.»;

22) 36-бапта «спорттық-бұқаралық» деген сөздер «спорттық» деген сөзбен ауыстырылсын;

23) 37-баптың 1-тармағындағы «республикалық» деген сөз «ұлттық және кәсіби» деген сөздермен ауыстырылсын;

24) 38-бапта:

тақырып мынадай редакцияда жазылсын:

«38-бап. Спорттық іс-шараларды ұйымдастыру және өткізу қағидалары»;

1, 2 және 3-тармақтар алып тасталсын;

5, 6 және 7-тармақтар мынадай редакцияда жазылсын:

«5. Ресми халықаралық және республикалық спорттық іс-шаралар аккредиттелген ұлттық спорт федерациялары әзірлейтін және дене шынықтыру және спорт саласындағы уәкілетті орган бекітетін спорттық жарыстар туралы ережелерге (регламенттерге) сәйкес өткізіледі;

6. Облыстық, республикалық маңызы бар қалалардың, астананың, қалалық және аудандық деңгейлердегі ресми спорттық іс-шаралар аккредиттелген жергілікті спорт федерациялары әзірлеген ережелерге (регламенттерге) сәйкес өткізіледі және оны жергілікті атқарушы орган бекітеді.

7. Бейресми спорттық іс-шаралар жергілікті атқарушы органмен келісуі бойынша аккредиттелген ұлттық, жергілікті спорт федерациялары бекіткен ережелерге (регламенттерге) сәйкес өткізіледі.»;

10-тармақтағы «Спорт федерациялары» деген сөздер «Аккредиттелген спорт федерациялары» деген сөздермен ауыстырылсын;

25) 39-бапта:

тақырып мынадай редакцияда жазылсын:

«39-бап. Дене шынықтыру мен спорт сабақтарын, спорттық жарыстарды және спорттық іс-шараларды өткізу кезінде қауіпсіздік қағидаларын сақтау, жеке адамдардың денсаулығын қорғау»;

2-1-тармақ мынадай редакцияда жазылсын:

«2-1. Спортпен айналысуға арналған спорттық жабдықтарды пайдалану және монтаждау ұлттық стандарттардың талаптарына сәйкес жүзеге асырылады.»;

6-тармақ мынадай редакцияда жазылсын:

«6. Жеке тұлғалар мен қатысушылардың қауіпсіздігін қамтамасыз етуді күрделендіретін спорт құрылыстарын, спорттық іс-шараларды өткізуге арналған орындарды пайдалану және өрт қауіпсіздігі қағидаларының талаптарын, оның ішінде мiнберлердің тіреуіш конструкцияларының ескіруі, мінбер астындағы үй-жайларда жанатын қауіпті заттар мен материалдардың орналастырылуы, авариялық жарық берудің және эвакуациялау жолдарының болмауы, өртке қарсы қорғану құралдарының болмауы немесе олардың ақаулы болуы бөлігінде бұзушылықтар, сондай-ақ өрттің туындауына әкеп соғуы мүмкін электр жабдығын монтаждау және пайдалану қағидаларын, санитариялық-эпидемиологиялық талаптарды, спорттық іс-шаралар өткізілетін орындарда қатысушылар мен көрермендердің қауіпсіздік жағдайларын бұзушылықтар анықталған жағдайда, ішкі істер органдары не халықтың санитариялық-эпидемиологиялық саламаттылығы саласындағы мемлекеттік орган енгізетін ұсыну бойынша жергілікті атқарушы органдар қауіпсіздік жағдайларының анықталған бұзушылықтары жойылғанға дейін осындай іс-шараларды өткізуге тыйым салады.»;

26) 40-баптың 5-тармағы мынадай редакцияда жазылсын:

«5. Спорттық жарыстар мен спорттық іс-шараларға төрешілік етуге дене шынықтыру-спорт ұйымдарында арнайы даярлықтан өткен және Қазақстан Республикасының заңнамасында белгіленген тәртіппен спорт төрешілері ретінде аттестатталған адамдар жіберіледі.»;

27) 42-баптың 2-тармағындағы «Қазақстан Республикасының спорт түрлері бойынша құрама командаларына (спорт түрлері бойынша ұлттық құрама командаларға)» деген сөздер «Қазақстан Республикасының ұлттық командаларына» деген сөздермен ауыстырылсын;

28) 43-бабтың 1-тармағы мынадай мазмұндағы 5), 6), 7), 8) және 9) тармақшаларымен толықтырылсын:

«5) спортшыны жаттығу процесі мен жарыстарға жіберу туралы шешімді;

6) спортшының физикалық және функционалдық қасиеттерін және спорттық нәтижесін арттыруды;

7) спорт гигиенасы;

8) жаттығу процесі мен жарыс кезінде алғашқы медициналық көмек көрсетуді;

9) спортшының психологиялық дайындығын қамтиды.»;

29) мынадай мазмұндағы 43-1-баппен толықтырылсын:

«43-1-бап. Ұлттық спорттық медицина және оңалту ұйымы

Ұлттық спорттық медицина және оңалту ұйымы деп спортшыларды жоғары мамандандырылған медициналық көмекпен қамтамасыз ету, сондай-ақ спорттық медицина мен оңалту саласындағы заманауи технологияларды енгізу және тарату мақсатында құрылған мемлекеттік кәсіпорын түсініледі.

Ұлттық спорттық медицина және оңалту ұйымы:

1) Қазақстан Республикасы аумағында өтетін спорттық іс-шараларды медициналық қамтамасыз етуді жүзеге асырады;

2) спорттық іс-шараларға қатысу уақытында спорт түрлері бойынша ұлттық және штаттық командалар спортшыларын спорттық дәрігерлермен, уқалаушылармен және спорттық медицина саласындағы басқа мамандармен қамтамасыз етеді;

3) спортшыларға, оның ішінде спорт түрлері бойынша ұлттық және штаттық командалар спортшыларына тереңдетілген медициналық тексеруді, кешенді функционалдық тестілеуді, диспансерлік бақылауды жүргізеді;

4) спортшыларға спорттық іс-шараларына қатысуға рұқсат беруді жүзеге асырады;

5) спорттық медицина және оңалту, емдік дене шынықтыру саласындағы мамандардың біліктілігін арттыру бойынша дайындықты жүзеге асырады және ұйымдастырады;

6) диагностика, емдеу және оңалту әдістерін әзірлейді, енгізеді және жетілдіреді;

7) консультацияларды, диагностиканы, емдеуді, оңалтуды және қалпына келтіруді жүзеге асырады;

8) спорт түрлері бойынша ұлттық және штаттық командаларының спортшыларын дәрігерлік заттармен, биологиялық белсенді қоспалармен, қалпына келтіру және фармакологиялық заттармен қамтамасыз етеді;

9) тиімділікті, физикалық жұмыс қабілеттілік және жылдам қалпына келуді арттыруға ықпал ететін диагностикалық емдеу, алғашқы көмек және оңалту әдістерін әзірлейді, енгізеді және жетілдіреді;

10) ұлттық және штаттық командалар спортшыларының физикалық дайындығын талдау бойынша кешенді ғылыми топтарды, сондай-ақ олардың қызметін бақылауды ұйымдастырады;

11) спорттық жарақаттар алған және спорттық аурулармен сырқаттанған спортшыларды емдеуді және стационарлық көмекпен қамтамасыз етуді ұйымдастырады;

12) спортшылар арасында санитарлық-ағарту жұмыстарын жүргізеді;

13) осы Заңға сәйкес өзге де функцияларды орындайды.»;

30) 44-1-бабындағы «республикалық және өңірлік», «республикалық немесе өңірлік» деген сөздер «ұлттық», «ұлттық» деген сөздермен ауыстырылсын;

31) 45-бап мынадай редакцияда жазылсын:

«45-бап. Спорт түрлері бойынша спортшылардың, жаттықтырушылардың және Қазақстан Республикасының ұлттық командалары мүшелерінің әлеуметтік қорғалуы

1. Жергілікті атқарушы органдар, спорт федерациялары, дене шынықтыру-спорт ұйымдары көрнекті спортшыларға-Олимпиада чемпиондары мен жүлдегерлеріне, «КСРО еңбек сіңірген спорт шебері», «Қазақстан Республикасының еңбек сіңірген спорт шебері», «КСРО Халықаралық дәрежедегі спорт шебері», «Қазақстан Республикасының халықаралық дәрежедегі спорт шебері» атақтары бар әлем чемпиондарына ай сайынғы ақшалай қаражатты төлейді, «Қазақстан Республикасының Еңбек сіңірген жаттықтырушысы» немесе «КСРО-ның еңбек сіңірген жаттықтырушысы» атақтары бар жаттықтырушыларына.

2. Жергілікті атқарушы органдар, спорт федерациялары, дене шынықтыру-спорт ұйымдары Қазақстан Республикасының Ұлттық командаларының құрамына кіретін спортшыларға, олардың жаттықтырушыларына ай сайынғы ақшалай қамтуды төлейді.

3. Дене шынықтыру және спорт саласындағы уәкілетті орган Қазақстан Республикасының заңнамасында белгіленген тәртіппен халықаралық жарыстарда спорттық жарақаттар мен мертігулер алған кезде Қазақстан Республикасы Ұлттық командаларының өтемақы төлемдерін жүзеге асырады.

4. Дүниежүзілік допингке қарсы ұйымның, халықаралық олимпиада комитетінің, Халықаралық паралимпиада комитетінің, саңыраулар спортының халықаралық комитетінің, Халықаралық федерацияның шешімі негізінде неғұрлым жоғары спорттық нәтиже беру кезінде халықаралық спорт жарыстарының чемпиондары мен жүлдегерлеріне, спорт түрлері бойынша Қазақстан Республикасы Ұлттық командаларының жаттықтырушылары мен мүшелеріне ақшалай көтермелеу төлемдерінің мөлшері қайта қаралады.

5. Халықаралық спорт жарыстарының чемпиондары мен жүлдегерлеріне, Қазақстан Республикасы Ұлттық командаларының жаттықтырушылары мен мүшелеріне ақшалай көтермелеулер спорттық жарыс өткізілетін күні қолданыста болған валюта бағамы бойынша төленеді.»;

      32) 46-бап мынадай редакцияда жазылсын:

«1. Мемлекет ай сайынғы төлемдерді білдіретін өмір бойы ай сайынғы материалдық қамтамасыз ету түрінде (бұдан әрі – материалдық қамтамасыз ету) спортшылар мен жаттықтырушыларды әлеуметтік қолдауды жүзеге асырады.

2. Материалдық қамтамасыз етуді алу құқығына Қазақстан Республикасының азаматтары болып табылатын және Қазақстан Республикасының аумағында дене шынықтыру және спорт саласында кемінде жиырма жыл еңбек өтілі бар, Олимпиада, Паралимпиада, Сурдлимпиада ойындарының чемпиондары мен жүлдегерлері және (немесе) олимпиадалық спорт түрлері бойынша әлем чемпиондары атақтарын жеңіп алған спортшылар ие.

3. Материалдық қамтамасыз етуді алу құқығы Қазақстан Республикасының азаматтары болып табылатын және Қазақстан Республикасының аумағында дене шынықтыру және спорт саласында кемінде жиырма жыл еңбек өтілі бар, Олимпиада, Паралимпиада, Сурдлимпиада ойындарының чемпиондары мен жүлдегерлері және (немесе) олимпиадалық спорт түрлері бойынша әлем чемпиондары атақтарын жеңіп алған спортшыларды дайындаған жаттықтырушылар ие.»;

33) мынадай мазмұндағы 49-1-баппен толықтырылсын:

«49-1-бап. Дене шынықтыру және спорт саласындағы мемлекеттік мекемелердің тауарларды (жұмыстарды, көрсетілетін қызметтерді) ақылы негізде ұсынуы

1. Дене шынықтыру және спорт саласындағы мемлекеттік мекемелер тауарларды (жұмыстарды, көрсетілетін қызметтерді) ақылы негізде сатуға құқылы.

Дене шынықтыру және спорт саласындағы мемлекеттік мекемелер өткізетін тауарлардың (жұмыстардың, көрсетілетін қызметтердің) ақылы түрлеріне мыналар жатады:

1) іс-шараларды, оның ішінде: спорттық жарыстарды, семинарларды, кеңестерді, спортшылар, жаттықтырушылар және дене шынықтыру және спорт саласындағы өзге де мамандар арасында және ересек тұрғындар арасында конференцияларды ұйымдастыру және өткізу үшін халыққа арнаулы спорттық мүкәммалды, спорт мүкәммалды, дене шынықтыру-сауықтыру және спорт ғимараттарын ұсыну жөніндегі қызметтер;

2) спорттық медицина саласында қызмет көрсету;

3) спортшыларды спорттық жарыстарға қатысуға дайындау;

4) дене шынықтыру және спорт саласындағы спортшылар, жаттықтырушылар және өзге де мамандар мен ересек тұрғындар арасында спорттық жарыстар, семинарлар, кеңестер, конференциялар ұйымдастыру және өткізу;

5) жазғы демалысты ұйымдастыру, спорттық іс-шараларға қатысушыларды тамақпен қамтамасыз ету.

Тауарларды, жұмыстарды, көрсетілетін қызметтерді өткізуден түсетін кірістер Қазақстан Республикасының бюджет заңнамасына сәйкес пайдаланылады.»;

34) 51-баптың 3-тармағы мынадай редакцияда жазылсын:

«3. Аумақтарды дене шынықтыру-сауықтыру және спорт ғимараттарымен қамтамасыз ету қажеттілігін айқындауды, сондай-ақ дене шынықтыру-сауықтыру және спорт ғимараттарын орналастыруды жергілікті атқарушы органдар сәулет, қала құрылысы және құрылыс саласындағы мемлекеттік нормативтерге сәйкес жүзеге асырылады.»;

35) 55-бапта: «спорт түрлері бойынша Қазақстан Республикасының құрама командалары (спорт түрлері бойынша ұлттық құрама командалар)» деген сөздер «Қазақстан Республикасының Ұлттық командалары» деген сөздермен ауыстырылсын;

36) 58-бап мынадай редакцияда жазылсын:

«1. Аккредиттелген спорт федерациялары осы Заң қолданысқа енгізілген күннен бастап бір жыл ішінде өз қызметін осы Заңның талаптарына сәйкес келтіруге тиіс.

2. Осы Заңның талаптарына сәйкес келтірілмеген жағдайда, спорт федерациясын аккредиттеу Қазақстан Республикасының заңнамасына сәйкес тоқтатылады және (немесе) кері қайтарып алынады.».

7. «Лотереялар және лотерея қызметі туралы» 2016 жылғы 9 сәуірдегі Қазақстан Республикасының Заңына:

1) мынадай мазмұндағы 1-1-баппен толықтырылсын:

«1-1-бап. Лотереялар және лотерея қызметі туралы Қазазқстан Республикасы заңнамасының мақсаты мен міндеттер

1. Лотереялар және лотерея қызметі туралы Қазақстан Республикасының заңнамасының мақсаты лотереяға қатысушылардың құқықтарына кепілдік беруді қамтамасыз ету, лотерея операторының қызметін реттеу болып табылады.

2. Лотереялар және лотерея қызметі туралы Қазақстан Республикасының заңнамасының міндеттері:

1) лотерея мен лотерея қызметін ұйымдастыру және оны өткізу шарттары мен ерекшеліктерін айқындау;

2) лотерея және лотерея қызметі саласындағы мемлекеттік бақылауды және реттеудің ұйымдастырушылық негіздерін белгілеу.»;

2) 5-бап мынадай редакцияда жазылсын:

«5-бап Лотереялар өткізудің түрлері мен ерекшеліктері

1. Лотереялар өткізудің түрлері мен ерекшеліктері уәкілетті орган бекіткен лотереяларды өткізу қағидаларында айқындалады.

2. Лотереялар және лотерея қызметі туралы Қазақстан Республикасының заңнамасында көзделген тәртіппен ұйымдастырылатын және өткізілетін лотереяларды қоспағанда, Қазақстан Республикасында өзгеше лотереяларды ұйымдастыруға және өткізуге тыйым салынады.

3. Құмар ойындарды және (немесе) бәс тігуді лотерея түрінде өткізуге жол берілмейді.

4. Лотерея операторы болып табылмайтын тұлғаның лотерея өткізуіне тыйым салынады.

5. Лотерея операторы немесе лотерея таратушы (агенті) болып табылмайтын тұлғаның лотерея билеттерін, түбіртектерді немесе өзге де құжаттарды таратуына (өткізуіне) тыйым салынады.»;

3) 7-бапта:

3-1) тармақша алып тасталсын;

мынадай мазмұндағы 5) тармақшамен толықтырылсын:

«5) осы Заңның мақсаттары мен міндеттеріне және Қазақстан Республикасының заңнамасына сәйкес лотереялар мен лотерея қызметі саласындағы нормативтік құқықтық актілерді әзірлейді және бекітеді. Құқықтық актілер уәкілетті орган туралы ережемен айқындалады.».

2-бап. Осы Заң, қолданысқа енгізілген күннен бастап бір жыл өткен соң қолданысқа енгізілетін 1-баптың 6-тармағы 5) тармақшасының он төртінші абзацын және 8) тармақшасын қоспағанда, алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Қазақстан Республикасының**

**Президенті**